
ประกาศเทศบาลตำบลทอนหงส์
เรื่อง   ประกาศเผยแพร่รายงานการประชุมสภาเทศบาลตำบลทอนหงส์

สมัยสามัญ  สมัยที่ ๒  ประจำปี  พ.ศ.๒๕๕๔
................................................


ตามที่เทศบาลตำบลทอนหงส์   ได้เรียกประชุมสภาเทศบาล  สมัยสามัญ  สมัยที่ ๒  ประจำปี  พ.ศ.๒๕๕๔  เมื่อวันที่  ๗  มิถุนายน  ๒๕๕๔  และสภาเทศบาลได้มีมติรับรองรายงานการประชุมดังกล่าวแล้ว   เมื่อวันที่  ๑๕  สิงหาคม  ๒๕๕๔  (สมัยสามัญ  สมัยที่ ๓  ประจำปี  พ.ศ.๒๕๕๔)


เทศบาลตำบลทอนหงส์  จึงขอประกาศเผยแพร่รายงานการประชุมสภาเทศบาลตำบลทอนหงส์  สมัยสามัญ  สมัยที่ ๒  ประจำปี  พ.ศ.๒๕๕๔  เพื่อเปิดเผยให้ประชาชนได้ทราบทั่วกัน



ประกาศ  ณ  วันที่   ๑๕  สิงหาคม  พ.ศ.๒๕๕๔






 กมล  บุญงาม
(นายกมล  บุญงาม)
ประธานสภาเทศบาลตำบลทอนหงส์
- สำเนา -

รายงานการประชุมสภาเทศบาลตำบลทอนหงส์  

สมัยสามัญ  สมัยที่ ๒  ประจำปี  พ.ศ.๒๕๕๔
เมื่อวันที่  ๗  มิถุนายน  ๒๕๕๔  เวลา  ๑๐.๐๐ น.

ณ  ห้องประชุมสภาเทศบาลตำบลทอนหงส์
……………………………… 

ผู้มาประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.

๗.

๘.

๙.

๑๐.

๑๑.

๑๒.
	นายกมล           บุญงาม
นายสยาม         นิลพัฒน์
นายภิรมย์         สูญกรรมรัตน์
นายรมย์            อิวิโส
นายวีรศักดิ์       จุลรัตน์

นายบุญธรรม    โชติอัคคี
นายอภิชาติ       บุญเนือง
นายสมแสง      บุญคล่อง


นายสมิง           รักขพันธ์
นายจรัญ           เยี้ยนชลคำ
นายอุสาห์        จันทรภักดี
นางสมบุญ        เดชทัพ

	ประธานสภาเทศบาล
รองประธานสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
สมาชิกสภาเทศบาล
เลขานุการสภาเทศบาล
	กมล         บุญงาม
สยาม        นิลพัฒน์  
ภิรมย์        สูญกรรมรัตน์
รมย์          อิวิโส
วีรศักดิ์       จุลรัตน์
บุญธรรม    โชติอัคคี
อภิชาติ      บุญเนือง
สมแสง      บุญคล่อง
สมิง          รักขพันธ์
จรัญ          เยี้ยนชลคำ
อุสาห์        จันทรภักดี
สมบุญ       เดชทัพ
	


ผู้เข้าร่วมประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	๑.

๒.

๓.

๔.

๕.

๖.
	นายอมร            แคล้วภัย   
นายจรูญ           ไตรเมศ

นายวิโรจน์        เยี้ยนชลคำ
นายชัยรัตน์       พุ่มรักชาติ
นายอนุชา         ธรรมชาติ
นางสาวกาญดา   โกศัย
	นายกเทศมนตรี
รองนายกเทศมนตรี

รองนายกเทศมนตรี
เลขานุการนายกเทศมนตรี
ปลัดเทศบาล
เจ้าพนักงานธุรการ
	อมร           แคล้วภัย   
จรูญ           ไตรเมศ

วิโรจน์        เยี้ยนชลคำ
ชัยรัตน์       พุ่มรักชาติ
อนุชา         ธรรมชาติ
กาญดา         โกศัย
	


                       /  เริ่มประชุม  เวลา……

เริ่มประชุม  เวลา  ๑๐.๐๐ น.



เมื่อสมาชิกสภาเทศบาลตำบลทอนหงส์   ได้เข้าประจำที่นั่งครบองค์ประชุมแล้ว
เลขานุการสภาเทศบาล  กล่าวเรียนเชิญประธานสภาเทศบาลจุดธูปเทียนบูชาพระรัตนตรัย   และได้อ่าน
ประกาศเรียกประชุมสภาเทศบาล
นางสมบุญ  เดชทัพ
 -
กราบเรียน  ท่านประธานสภา  และสมาชิกผู้ทรงเกียรติทุกท่าน
เลขานุการสภาเทศบาล
ดิฉันขออนุญาตอ่านประกาศเรียกประชุมสภาเทศบาล  ดังนี้  

ประกาศเทศบาลตำบลทอนหงส์
เรื่อง   เรียกประชุมสภาเทศบาลตำบลทอนหงส์
สมัยสามัญ  สมัยที่  ๒  ประจำปี  พ.ศ.๒๕๕๔
............................................


ตามที่เทศบาลตำบลทอนหงส์   ได้กำหนดสมัยประชุม   สมัยสามัญ  สมัยที่  ๒  ประจำปี  พ.ศ.๒๕๕๔  ในคราวการประชุมสภาเทศบาลตำบลทอนหงส์  สมัยสามัญ  สมัยแรก  (ในการประชุมเมื่อวันที่  ๑๐  มีนาคม  ๒๕๕๔)  ซึ่งมีกำหนด  ๓๐  วัน  โดยเริ่มตั้งแต่วันที่  ๑๐  พฤษภาคม  ๒๕๕๔  เป็นต้นไป


อาศัยอำนาจตามความในมาตรา  ๒๕  แห่งพระราชบัญญัติเทศบาล  พ.ศ.๒๔๙๖  จึงประกาศเรียกประชุมสภาเทศบาลตำบลทอนหงส์  สมัยสามัญ  สมัยที่  ๒  ประจำปี  พ.ศ.๒๕๕๔  ซึ่งมีกำหนด  ๓๐  วัน  โดยเริ่มตั้งแต่วันที่  ๑๐  พฤษภาคม  ๒๕๕๔  เป็นต้นไป


ประกาศ  ณ  วันที่  ๖  พฤษภาคม  พ.ศ.๒๕๕๔
     กมล  บุญงาม
(นายกมล  บุญงาม)
ประธานสภาเทศบาลตำบลทอนหงส์

/ นางสมบุญ..........
นางสมบุญ  เดชทัพ
  -
ลำดับต่อไป  เป็นระเบียบวาระการประชุมสภาเทศบาลตำบลทอนหงส์
น
เลขานุการสภาเทศบาล
 สมัยสามัญ   สมัยที่  ๒  ประจำปี  พ.ศ.๒๕๕๔   ขอเชิญท่านประธานสภาเทศบาล
ได้ดำเนินการประชุมให้เป็นไปตามระเบียบวาระ  ขอเรียนเชิญค่ะ
ระเบียบวาระที่  ๑
เรื่อง
ประธานแจ้งให้ที่ประชุมทราบ  



-     ไม่มี     -
ระเบียบวาระที่  ๒
เรื่อง
รับรองรายงานการประชุมครั้งที่แล้ว
นายกมล  บุญงาม
-
ขอให้สมาชิกได้ตรวจดูรายงานการประชุม  สมัยสามัญ  สมัยแรก  ประจำปี  
ประธานสภาเทศบาล
พ.ศ.๒๕๕๔  ประชุมเมื่อวันที่  ๑๐  มีนาคม  ๒๕๕๔
-
สมาชิกท่านใดจะเปลี่ยนแปลง  แก้ไข  ถ้อยคำของตนเองบ้าง  ขอเชิญครับ...
-
หากไม่มี  กระผมจะขอมติรับรองรายงานการประชุม  สมาชิกท่านใด
ให้การรับรอง  กรุณายกมือขึ้น
มติที่ประชุม


       รับรอง                  ๑๒                  ท่าน
    ไม่รับรอง                   -                    ท่าน
                                                    
 งดออกเสียง                   -                    ท่าน
ระเบียบวาระที่  ๓
เรื่อง
ญัตตินายกเทศมนตรีขออนุมัติจ่ายขาดเงินสะสม
๓.๑  ญัตติขออนุมัติจ่ายขาดเงินสะสม  เพื่อทำการปรับปรุง
       ถนนสายดอนคา – หน้าทับ
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง  ขออนุมัติจ่ายขาดเงินสะสม เพื่อทำการปรับปรุงถนนสายดอนคา-หน้าทับ
                   สำนักงานเทศบาลตำบลทอนหงส์
                                                                                     หมู่ที่ ๒ ตำบลทอนหงส์ นศ ๘๐๓๒๐
                               วันที่  ๑  มิถุนายน  ๒๕๕๔
เรื่อง  ขออนุมัติจ่ายขาดเงินสะสมเพื่อทำการปรับปรุงถนนสายดอนคา-หน้าทับ
เรียน  ประธานสภาเทศบาลตำบลทอนหงส์


ด้วยคณะผู้บริหารเทศบาลตำบลทอนหงส์  มีความประสงค์จะจ่ายขาดเงินสะสมเพื่อทำ   การปรับปรุงถนนสายดอนคา - หน้าทับ  บริเวณที่ชำรุดเสียหายเป็นหลุมเป็นบ่อ  จากหลัก  ก.ม.  ที่  ๒+๐๔๐  ไปด้านทิศตะวันออก  ขนาดกว้าง  ๘.๕๐  เมตร  ยาว  ๒๒๐  เมตร  (ปูผิวจราจรด้วยแอสฟัลท์ติกคอนกรีต หนาเฉลี่ย  ๐.๐๕  ม.) รายละเอียดตามแบบแปลนเทศบาลตำบลทอนหงส์  เป็นเงิน  ๕๖๗,๐๐๐.- บาท    (ห้าแสนหกหมื่นเจ็ดพันบาทถ้วน)
/ เนื่องจาก.........
เนื่องจากเทศบาลตำบลทอนหงส์ ไม่ได้ตั้งงบประมาณ เพื่อจัดทำโครงการดังกล่าวไว้แต่อย่างใด  
เทศบาลตำบลทอนหงส์  จึงขออนุมัติจ่ายขาดเงินสะสมเพื่อทำโครงการดังกล่าว ตามหลักการและเหตุผล  ดังนี้
หลักการ


เพื่อให้การบริหารกิจการของเทศบาลเป็นประโยชน์ด้านบริการชุมชนและสังคม  ซึ่งอยู่ในอำนาจหน้าที่ของเทศบาล  จึงขออนุมัติจ่ายขาดเงินสะสม  เพื่อทำการปรับปรุงถนนสายดอนคา - หน้าทับ ขนาดกว้าง  ๘.๕๐  เมตร  ยาว ๒๒๐  เมตร   (ปูผิวจราจรด้วยแอสฟัลท์ติกคอนกรีต  หนาเฉลี่ย  ๐.๐๕ ม.) รายละเอียดตามแบบแปลนเทศบาลตำบลทอนหงส์ เป็นเงิน ๕๖๗,๐๐๐.- บาท (ห้าแสนหกหมื่นเจ็ดพันบาทถ้วน)
เหตุผล
ตามระเบียบกระทรวงมหาดไทย  ว่าด้วยการรับเงิน  การเบิกจ่ายเงิน  การฝากเงิน  การเก็บ
รักษาเงิน และการตรวจเงิน ขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้  ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชนและสังคม  หรือกิจการที่เป็นการเพิ่มพูนรายได้  หรือกิจการเพื่อบำบัดความเดือดร้อนของประชาชน  ทั้งนี้  ต้องเป็นไปตามแผนพัฒนาขององค์กรปกครองส่วนท้องถิ่น  หรือที่กฎหมายกำหนด
จึงขอเสนอญัตติต่อสภาเทศบาล เพื่อพิจารณาขออนุมัติจ่ายขาดเงินสะสม เพื่อทำการปรับปรุง
ถนนสายดอนคา-หน้าทับ บริเวณที่ชำรุดเสียหายเป็นหลุม เป็นบ่อ จากหลัก ก.ม. ที่ ๒+๐๔๐ ไปด้านทิศตะวันออก ขนาดกว้าง  ๘.๕๐ เมตร  ยาว  ๒๒๐  เมตร  (ปูผิวจราจรด้วยแอสฟัลท์ติกคอนกรีต  หนาเฉลี่ย  ๐.๐๕  ม.) รายละเอียดตามแบบแปลนเทศบาลตำบลทอนหงส์  เป็นเงิน ๕๖๗,๐๐๐.- บาท  (ห้าแสนหกหมื่นเจ็ดพันบาทถ้วน)





อมร  แคล้วภัย
(นายอมร  แคล้วภัย)
นายกเทศมนตรีตำบลทอนหงส์
นายกมล  บุญงาม
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...



-
หากไม่มี  ต่อไปกระผมจะขอมติ  สมาชิกท่านใดเห็นชอบอนุมัติตามญัตติของ



นายกเทศมนตรี  กรุณายกมือขึ้น
มติที่ประชุม


    เห็นชอบ                    ๑๒                  ท่าน
 ไม่เห็นชอบ                      -                   ท่าน
                                                    งดออกเสียง                      -                   ท่าน
/ ๓.๒ ญัตติขออนุมัติ........
๓.๒  ญัตติขออนุมัติจ่ายขาดเงินสะสม  เพื่อจัดซื้อรถขุด
นายกมล  บุญงาม
-
ขอเชิญท่านนายกเทศมนตรีเสนอญัตติต่อสภาครับ
ประธานสภาเทศบาล
นายอมร  แคล้วภัย
-
กระผม  นายอมร  แคล้วภัย  นายกเทศมนตรีตำบลทอนหงส์
นายกเทศมนตรี

ขออ่านญัตติเสนอต่อที่ประชุมสภา  ดังนี้
ญัตตินายกเทศมนตรีตำบลทอนหงส์
เรื่อง   ขออนุมัติจ่ายขาดเงินสะสมเพื่อจัดซื้อรถขุด
                                                                สำนักงานเทศบาลตำบลทอนหงส์
                                                                                  หมู่ที่   ๒  ตำบลทอนหงส์  นศ ๘๐๓๒๐
วันที่  ๒  มิถุนายน  ๒๕๔๕
เรื่อง    ขออนุมัติจ่ายขาดเงินสะสมเพื่อจัดซื้อรถขุด
เรียน    ประธานสภาเทศบาลตำบลทอนหงส์

ด้วยคณะผู้บริหารเทศบาลตำบลทอนหงส์
มีความประสงค์จะจ่ายขาดเงินสะสมเพื่อจัดซื้อรถขุด  จำนวน  ๑  คัน ขนาดน้ำหนัก  ขณะใช้งาน(รวมน้ำหนักผู้ขับ)  ไม่น้อยกว่า  ๔.๘๔ ตัน  เครื่องยนต์ดีเซล ๔  สูบ  ๔  จังหวะขนาดไม่น้อยกว่า  ๓๘.๖๐  แรงม้า  ระบบไฮดรอลิกแบบปรับตั้งอัตโนมัติ  มีใบมีดดันหน้า  ระบบขับเคลื่อนแบบตีนตะขาบ  สามารถติดตั้งหัวเจาะเข้ากับสายติดตั้งอุปกรณ์ต่อพ่วงเพื่อใช้ในงานก่อสร้างและรื้อถอนอาคาร    ห้องโดยสารมีระบบปรับอากาศและรายละเอียดตามแบบที่เทศบาลกำหนด   เป็นเงิน  ๑,๔๗๗,๐๐๐.-  บาท  (หนึ่งล้านสี่แสนเจ็ดหมื่นเจ็ดพันบาทถ้วน)

เนื่องจากเทศบาลตำบลทอนหงส์   ไม่ได้ตั้งงบประมาณเพื่อจัดซื้อทำโครงการดังกล่าวไว้         แต่อย่างใด  เทศบาลตำบลทอนหงส์จึงขออนุมัติจ่ายขาดเงินสะสมเพื่อจัดซื้อรถขุดดังกล่าว  ตามหลักการและ        เหตุผลดังนี้
หลักการ

เพื่อให้การบริหารกิจการของเทศบาลเป็นประโยชน์ด้านบริการชุมชนและสังคมซึ่งอยู่ในอำนาจหน้าที่ของเทศบาล  จึงขออนุมัติจ่ายขาดเงินสะสมเพื่อจัดซื้อรถขุด  จำนวน  ๑  คัน   ขนาดน้ำหนัก  ขณะใช้งาน(รวมน้ำหนักผู้ขับ)  ไม่น้อยกว่า  ๔.๘๔  ตัน  เครื่องยนต์ดีเซล  ๔  สูบ  ๔  จังหวะ  ขนาดไม่น้อยกว่า  ๓๘.๖๐  แรงม้า  ระบบไฮดรอลิกแบบปรับตั้งอัตโนมัติ  มีใบมีดดันหน้า  ระบบขับเคลื่อนแบบตีนตะขาบ  สามารถติดตั้ง หัวเจาะเข้ากับสายติดตั้งอุปกรณ์ต่อพ่วงเพื่อใช้ในงานก่อสร้างและรื้อถอนอาคาร  ห้องโดยสารมีระบบปรับอากาศและรายละเอียดตามแบบที่เทศบาลกำหนด  เป็นเงิน ๑,๔๗๗,๐๐๐.- บาท  (หนึ่งล้านสี่แสนเจ็ดหมื่นเจ็ดพันบาทถ้วน)
/ เหตุผล...........
เหตุผล

ตามระเบียบกระทรวงมหาดไทย  ว่าด้วยการรับเงิน  จ่ายเงิน  การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น(ฉบับที่  ๒)  พ.ศ.๒๕๔๘  ข้อ  ๘๙   องค์กรปกครองส่วนท้องถิ่น  ใช้จ่ายเงินสะสมโดยได้รับอนุมัติจากสภาท้องถิ่นภายใต้เงื่อนไข  ดังต่อไปนี้   ให้กระทำได้เฉพาะกิจการซึ่งอยู่ในอำนาจหน้าที่เกี่ยวกับด้านบริหารชุมชน   และสังคมหรือกิจการที่เป็นการเพิ่มพูนรายได้  หรือกิจการเพื่อบำบัดความเดือดร้อนของประชาชน  ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือที่กฎหมายกำหนด  ซึ่งในการซื้อรถขุดดินดังกล่าวเพื่อใช้ในงานขุดวางท่อประปาและแก้ปัญหาระบบท่อน้ำประปาใช้ในงานขุดร่องน้ำเพื่อแก้ปัญหาน้ำท่วมขังในช่วงฤดูฝน  ใช้ในการวางท่อระบายน้ำ  และซ่อมแซมถนนในเขตพื้นที่เทศบาล ฯ


จึงขอเสนอญัตติต่อสภาเทศบาล    เพื่อพิจารณาอนุมัติจ่ายขาดเงินสะสมเพื่อจัดซื้อรถขุด  จำนวน  ๑  คัน ขนาดน้ำหนัก  ขณะใช้งาน(รวมน้ำหนักผู้ขับ)  ไม่น้อยกว่า  ๔.๘๔ ตัน  เครื่องยนต์ดีเซล ๔ สูบ  ๔  จังหวะขนาดไม่น้อยกว่า  ๓๘.๖๐  แรงม้า  ระบบไฮดรอลิกแบบปรับตั้งอัตโนมัติ  มีใบมีดดันหน้า  ระบบขับเคลื่อนแบบตีนตะขาบ  สามารถติดตั้งหัวเจาะเข้ากับสายติดตั้งอุปกรณ์ต่อพ่วงเพื่อใช้ในงานก่อสร้างและรื้อถอนอาคาร  ห้องโดยสารมีระบบปรับอากาศและรายละเอียดตามแบบที่เทศบาลกำหนด  เป็นเงิน  ๑,๔๗๗,๐๐๐.-  บาท  (หนึ่งล้านสี่แสนเจ็ดหมื่นเจ็ดพันบาทถ้วน) 






     อมร  แคล้วภัย
(นายอมร    แคล้วภัย)
    นายกเทศมนตรีตำบลทอนหงส์

นายกมล  บุญงาม
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์



ดิฉันขอเรียนถามท่านประธานสภาว่ารถขุดคันนี้มีคุณลักษณะหรือมีอะไรที่จะสื่อให้


สมาชิกสภาเทศบาลได้เห็นเป็นรูปเป็นร่างบ้างหรือไม่  เช่น  โปรชัวร์หรือรายละเอียด


ของรถ  ขอบคุณค่ะ

นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี

ขออนุญาตนำโปรชัวร์ที่นำมาจากบริษัทที่เราได้ไปดูมาให้สมาชิกได้ดูรายละเอียด



กระผมขอเสนอให้ท่านประธานสภาพักการประชุม  ๑๐  นาที
นายกมล  บุญงาม
-
สั่งพักการประชุม  ๑๐  นาที
ประธานสภาเทศบาล
/ นางสมบุญ..........
นางสมบุญ  เดชทัพ
-
เมื่อที่ประชุมพร้อม  ขอเชิญสมาชิกเข้าห้องประชุมและประธานสภาเทศบาลเลขานุการสภาเทศบาล
ดำเนินการตามระเบียบวาระต่อไป
นายกมล  บุญงาม
-
สมาชิกท่านใด  ประสงค์ที่จะอภิปราย  ซักถาม  หรือแสดงความคิดเห็น  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์



ดิฉันได้รับทราบจากสมาชิกสภาเทศบาลบางท่านว่าได้ไปดูรถที่บริษัทมาแล้ว  อยาก



ให้มีตัวแทนของสมาชิกสภาเทศบาลได้อภิปรายเกี่ยวกับรถขุดนี้  ขอเรียนเชิญสมาชิก



สภาเทศบาลสักหนึ่งท่าน  ขอบคุณค่ะ
นายสมิง  รักขพันธ์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสมิง  รักขพันธ์  สมาชิกสภาเทศบาลตำบลทอนหงส์



ตามที่ฝ่ายบริหารเสนอขอจัดซื้อรถขุด  วันนั้นกระผมได้มีโอกาสไปดูที่บริษัทด้วยได้คุย
กับทางบริษัทยังไม่ได้ทำสัญญาตกลงอะไร  เพราะทางฝ่ายบริหารต้องขออนุมัติสภาก่อน  จากที่ได้ไปดูที่กระผมเห็นในแบบที่ทางเทศบาลจัดซื้อน่าจะเหมาะสมกับงานคือขนาดรถไม่ใหญ่และไม่เล็กเกินไปเหมาะสมกับภูมิประเทศของเราเหมาะสมกับการดำเนินการขุดลอกทางระบายน้ำหรือขุดลอกประปา  มีอยู่สามสี่รุ่นที่ทางบริษัทนำเสนอแต่บางรุ่นมีขนาดใหญ่และราคามากเกินไปไม่เหมาะสมกับสภาพพื้นที่ของบ้านเรา  แต่รุ่นที่กระผมได้ไปดูมากระผมเห็นว่าน่าจะเหมาะสมและเป็นประโยชน์กับเทศบาลและงานที่เทศบาลจะดำเนินการไม่ว่าจะเป็นงานประปา  งานขุดลอกหรืองานที่ไม่ใหญ่เท่าที่ควรและสามารถเข้าออกในพื้นที่ที่ไม่กว้างเท่าไร  กระผมคิดว่าน่าจะเหมาะสม
นายวีรศักดิ์  จุลรัตน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน

สมาชิกสภาเทศบาล
กระผม  นายวีรศักดิ์  จุลรัตน์  สมาชิกสภาเทศบาลตำบลทอนหงส์



กระผมขอถามว่าหัวเจาะติดมาด้วยหรือไม่ในราคานี้ที่ทางบริษัทเสนอมา ไม่ทราบว่า



จัดซื้อในราคา  ๑,๔๗๗,๐๐๐  บาทหรือไม่  หรือว่าต่ำกว่าราคาที่เข้าสภาจ่ายขาดเงินสะสม
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน

นายกเทศมนตรี

ที่เราได้ไปติดต่อมาไม่มีหัวเจาะ  ราคาโดยประมาณ  ๑,๔๗๗,๐๐๐  บาท  แต่ไม่ใช่



ราคาปกติ  ราคาเราต้องไปดูที่เทศบาลอื่นด้วยเพราะเราไม่มีราคากลางไม่มีการกำหนด



สเป็กราคาที่แน่นอน  หรือมาจากราคามาตรฐานของอุตสาหกรรม  อาจจะไม่ถึงแต่ต้อง



ไม่เกิน  ๑,๔๗๗,๐๐๐  บาท  ไม่เป็นราคาที่มาตรฐานเป็นราคาตามท้องตลาดเราต้องไป



ดูตามเทศบาลหรือองค์กรต่าง ๆ   ที่เขาเคยซื้อมาแล้วว่ารุ่นนี้ขนาดนี้เขาซื้อมาเท่าใด  



เราต้องไปดูจากองค์กรต่าง ๆ  เพื่อรวบรวมมาพิจารณาอีกครั้งหนึ่ง  ขอบคุณครับ
นายกมล  บุญงาม
-
หากไม่มีสมาชิกท่านใดเสนอแล้ว  ต่อไปกระผมจะขอมติ  สมาชิกท่านใดประธานสภาเทศบาล
เห็นชอบอนุมัติตามญัตติของนายกเทศมนตรี  กรุณายกมือขึ้น
มติที่ประชุม


    เห็นชอบ                    ๑๒                  ท่าน
 ไม่เห็นชอบ                      -                   ท่าน
                                                    งดออกเสียง                      -                   ท่าน
ระเบียบวาระที่ ๔.......
ระเบียบวาะที่  ๔
เรื่อง
ญัตติอื่น ๆ  
นายกมล  บุญงาม
-
สมาชิกท่านใด  จะอภิปรายหรือแสดงความคิดเห็นเรื่องอื่น ๆ  บ้าง  
ประธานสภาเทศบาล
ขอเชิญครับ...
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์

ดิฉันมีเรื่องที่จะหารือผ่านสภาอันทรงเกียรตินี้  เกี่ยวกับการทำงานของเทศบาลของเราไม่ว่าจะเป็นเจ้าหน้าที่หรือว่าฝ่ายบริหาร  


เรื่องแรกคือเรื่องไฟป้ายเทศบาลที่สมาชิกสภาได้บอกกับฝ่ายบริหารเมื่อตอนประชุมสมัยวิสามัญ  สมัยที่ ๒  ประจำปี พ.ศ.๒๕๕๓   ทางฝ่ายบริหารรับปากว่าจะสามารถซื้อสายไฟได้ประมาณเดือนมกราคม


เรื่องที่สอง  เรื่องการจัดทำโครงการก่อสร้างระบบประปาผิวดินขนาดใหญ่ 

ซึ่งสภาเทศบาลได้อนุมัติจ่ายขาดเงินสะสมไป ๓  ล้านกว่าบาท  อยากเรียนถามว่าตอนนี้ได้ดำเนินการไปถึงไหนแล้ว  เราได้จ่ายขาดเงินสะสมไปเมื่อประมาณเดือนมีนาคมซึ่งเวลาได้ล่วงเลยมาพอสมควรแล้ว


เรื่องที่สาม  เรื่องการปรับปรุงซ่อมแซมถนน  จำนวน  ๑๙  สาย  ขอเรียน

ถามนิดหนึ่งว่าได้ซ่อมแซมเสร็จแล้วหรือไม่  ถ้าเสร็จแล้วชาวบ้านฝากมาบอกว่าถนนที่ได้ปรับปรุงซ่อมแซมไปนั้นไม่เรียบร้อย  เพราะว่าถนนบางสายที่เป็นหลุมตอนนี้ก็ยังเป็นหลุมอยู่  จากที่ได้แจ้งปริมาณวัสดุตามถนนสายต่าง ๆ   เช่น  หินจำนวน  ๒๐  ลูกบาศก์เมตร  ประมาณด้วยสายตาน่าจะไม่ถึงเป็นเรื่องที่ชาวบ้านฝากมาว่าเป็นงานซ่อมแซมที่ไม่เรียบร้อยในฝั่งของดิฉัน  ส่วนฝั่งของท่านอื่นจะเป็นอย่างไรบ้างไม่ทราบเหมือนกัน


เรื่องถนนสายดอนคา - หน้าทับ  เป็นหลุมเป็นบ่อโดยเฉพาะหน้าปากซอยเดชทัพอุทิศ   ตรงนั้นถนนจะเป็นหลุมแล้วและเริ่มขยายใหญ่ขึ้นเพราะฉะนั้นขอให้ซ่อมแซมด้วย  ขอบคุณค่ะ
นายวีรศักดิ์  จุลรัตน์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายวีรศักดิ์  จุลรัตน์  สมาชิกสภาเทศบาลตำบลทอนหงส์

เมื่อสักครู่ตอนกระผมเข้ามาในสำนักงานเทศบาลได้รับบีโอคิว  การทำถนนคอนกรีต  กระผมถามว่าการทำคอนกรีตสมมุติว่าผู้รับเหมาไม่บ่มคอนกรีตทางเทศบาลจะตรวจงาน    ให้ผ่านหรือไม่   เพราะมันมีค่าของคอนกรีตการทำงานที่ผ่านมาไม่มีผู้รับเหมาคนใดที่บ่มคอนกรีตตามแบบมาตรฐานการประเมินถนนคอนกรีต  ขอบคุณครับ
นายรมย์  อิวิโส
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายรมย์  อิวิโส  สมาชิกสภาเทศบาลตำบลทอนหงส์

กระผมขอเสริมเรื่องที่นางสมบุญ  เดชทัพ  เสนอเกี่ยวกับการทำงานระหว่างผู้รับเหมากับเทศบาลของเรา  เมื่อวันก่อนผู้รับเหมาได้ถมดินซ่อมแซมถนน  ๑๙  สาย  กระผมดูแล้วในโครงการมีถมดินหรือหินคลุก  แต่พอจริง ๆ  แล้วหินคลุกไม่มีมีแต่ทรายเฉพาะเขต ๑  ส่วนเขต ๒  กระผมไม่ทราบ  เขต ๑  ที่กระผมไปดูมาแล้วทรายมากกว่าหินมีหินไม่กี่เปอร์เซ็นต์เพราะฉะนั้นให้ฝ่ายบริหารหรือช่างช่วยไปดูแลถนนทุกสายทั้งใน
/ เขต ๑............
เขต ๑  และเขต ๒  กระผมเคยพูดบ่อยครั้งว่าระหว่างการทำงานของผู้รับเหมา  ฝ่ายช่างและฝ่ายคณะผู้บริหาร  ผู้รับเหมาเวลาทำงานส่วนมากจะไปทำงานในวันเสาร์หรือวันอาทิตย์  เมื่อทำงานในวันเสาร์อาทิตย์ช่างจะไม่อยู่พอช่างไม่อยู่ปล่อยให้ผู้รับเหมาทำงาน  บางสายผู้รับเหมาไม่รู้ว่าอยู่ซอยไหน  ถนนสายไหน  ผู้รับเหมาไปถามสมาชิกบางท่านบางท่านก็ไม่รู้บางท่านไม่ว่างตรงนี้กระผมไม่ว่า  แต่ส่วนมากผู้รับเหมาจะไปทำโดยตนเองเพราะไม่มีใครไปดูแล  กระผมเคยบอกกับคณะผู้บริหารและฝ่ายช่างมาตลอดและเคยขอร้องว่าวันเสาร์วันอาทิตย์อย่าไปทำงานเพราะไม่มีใครดูแลไปชี้แนะ  การทำงานกระผมดูแล้วไม่ค่อยเรียบร้อย  เพราะฉะนั้นกระผมขอฝากอีกครั้งให้คณะผู้บริหารและฝ่ายช่างไปดูแลการซ่อมแซมถนนที่ผ่านมา  ๑๙  สาย  ว่ามีหินคลุกหรือทราย   กระผมไปวันนั้นผู้รับเหมาบอกกระผมว่าไม่มีใครช่างก็ไม่อยู่  เหตุผลที่ช่างไม่อยู่เพราะไปทำงานวันเสาร์อาทิตย์  เพราะฉะนั้นคุณภาพหรือการทำงานของผู้รับเหมาจะไม่สะดวก  กระผมขอร้องให้ฝ่ายช่างไปดูแลอีกครั้ง

-
เรื่องที่สอง  กระผมอยากถามเรื่องหลุมขยะ  ชาวบ้านฝากมาเรื่องเตาเผาขยะและขยะในหลุมตอนนี้เต็มหลุมหมดแล้วช่วยประสานกับฝ่ายบริหารด้วยว่าจะแก้ปัญหาอย่างไร

-
เรื่องที่สาม  เรื่องไฟสาธารณะตอนนี้เป็นเวลาหลายวันแล้วที่ไฟดับและบางจุด ไฟสว่างทั้งกลางวันและกลางคืน  กระผมขอให้ฝ่ายบริหารช่วยไปดูแลตรงนี้ด้วยโดยเฉพาะสายซอยเทศบาล ๓  ซอยหน้าบ้านตาบันที่ตรงกับสระเทศบาลตอนนี้ไฟติดไม่ดับเลย  เพราะฉะนั้นกระผมขอฝากฝ่ายบริหารและผู้รับผิดชอบเรื่องไฟฟ้า  อย่างน้อยอาทิตย์หนึ่งให้ไปดูสักครั้งหนึ่งทุกซอยทุกสาย  ไม่ต้องรอสมาชิกหรือชาวบ้านฝากมาบอก  ขอบคุณครับ
นายจรัญ  เยี้ยนชลคำ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายจรัญ  เยี้ยนชลคำ  สมาชิกสภาเทศบาลตำบลทอนหงส์

กระผมมีเรื่องจะปรึกษาหารืออยู่หนึ่งเรื่อง  คือเรื่องศาลาเอนกประสงค์บ้านห้วยเตงชำรุดกระเบื้องแตก  กระผมอยากให้ทีมบริหารหางบประมาณซ่อมแซมเพราะว่าที่ตรงนั้นเจ้าของเขาอุทิศให้กับทางเทศบาลแล้ว   กระผมเห็นว่าทีมบริหารคงจะให้ความร่วมมืออย่างดี  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์

พอดีนายจรัญ  เยี้ยนชลคำ  พูดเรื่องการซ่อมแซมศาลาดิฉันขอฝากเรื่องการซ่อมแซมศาลาเอนกประสงค์บ้านสวนใหญ่ด้วย  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
กระผม  นายอมร  แคล้วภัย  นายกเทศมนตรีตำบลทอนหงส์

กระผมขอตอบเรื่องของคุณสมบุญ  เดชทัพ  เรื่องประปา  ส่วนเรื่องเกี่ยวกับกองช่างจะมอบให้รองนายกเทศมนตรีฝ่ายช่างเป็นผู้ตอบ  ประปาผิวดินตอนนี้เรากำลังประกาศอยู่อีกประมาณ  ๑๐  วัน   จะหมดเวลาการประกาศแต่ว่ายังไม่มีผู้มาซื้อซอง  เมื่อก่อนเราประกาศไปครั้งหนึ่งแล้วแต่ไม่มีผู้มาซื้อซองเพราะว่าเป็นประปาขนาดใหญ่
/ และทำยาก.........
และทำยากแต่เราประมาณการได้แค่นั้นเสนอราคาได้มากกว่านั้นไม่ได้   เราต้องเสนอราคาตามราคากลางตามความเป็นจริง  เราพยายามถึงที่สุดแล้วเพราะว่าประปาผิวดินเราจ่ายขาดเงินสะสมมาครั้งหนึ่งแล้วและมาจ่ายขาดเงินสะสมเพิ่มอีกครั้งหนึ่ง

-
เรื่องถนนสายเดชทัพอุทิศ  จะให้ช่างดูอีกครั้งหนึ่งว่าจะดำเนินการอย่างไร  ถ้าเป็นถนนลาดยางจะดำเนินการปะจะดำเนินการพร้อม ๆ  กับถนนที่จ่ายขาดเงินสะสมไป

-
เรื่องของคุณรมย์  อิวิโส  เรื่องเตาเผาขยะตอนนี้ยกเลิกไปแล้วเพราะว่าเขาไม่ปฏิบัติตามเงื่อนไขและสัญญาที่เราสัญญากันไว้เพราะฉะนั้นเรายกเลิก  แต่ตอนนี้กระผมได้เข้าไปปรับปรุงเอาขยะเข้าไปไว้ตรงกลางตอนนี้เทขยะได้ปกติ   ต่อไปเราจะมีการเคลื่อนย้ายเพราะว่าเราเผาขยะไม่ได้   เรื่องไฟสาธารณะเราต้องดำเนินการต่อไป  ต้องขอขอบคุณคุณรมย์  อิวิโส   ที่ได้นำมาบอกให้คณะผู้บริหารได้รับรู้และขอขอบคุณทุก ๆ  ท่านที่ได้ให้ข้อมูลต่าง ๆ  กับคณะผู้บริหารทางคณะผู้บริหารไม่ได้นิ่งนอนใจ  วันนี้จะไปประสานเรื่องไฟฟ้า  

-
เรื่องศาลาเอนกประสงค์จะให้ช่างไปประมาณการ  เรามีแต่ค่าวัสดุเราต้องทำกันเองต้องอาศัยพนักงานของเราหรือ สท. เข้ามาดำเนินการคือผู้ที่อุทิศตัวเข้ามาช่วยส่วนรวม  ทั้งศาลาเอนกประสงค์บ้านห้วยเตงและศาลาเอนกประสงค์บ้านสวนใหญ่เรามีวัสดุจะให้ช่างเข้าไปดูอีกครั้งหนึ่ง

-
เรื่องเกี่ยวกับกองช่างขอมอบหมายให้รองนายกเทศมนตรีฝ่ายช่างเป็นผู้ตอบเพราะว่าเขาได้ดูแลงานตรงนั้นอยู่  ขอเชิญครับ
นายวิโรจน์  เยี้ยนชลคำ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
รองนายกเทศมนตรี
กระผม  นายวิโรจน์  เยี้ยนชลคำ  รองนายกเทศมนตรีตำบลทอนหงส์

เรื่องที่คุณสมบุญ  เดชทัพ  ได้ถามมาเรื่องการปรับปรุงถนนที่เป็นหลุมเป็นบ่อของผู้รับเหมา  จริง ๆ  แล้วเอาตามสภาพความเป็นจริงของถนนตามที่เราดูว่าถนนเป็นอย่างไร  ยกตัวอย่างสายเทศบาล ๓  เราตั้งดินถมไว้ประมาณ  ๑๐๐  คิว  ถนนสายห้วยเตง ๒  ทางกองช่างไม่ได้ตั้งดินถมตรงนั้นไว้เราโยกดินจากตรงนี้มา ๒  รถ  มาใส่ที่บริเวณท่อบกจริง ๆ  แล้วตรงนี้ไม่ได้ตั้งงบประมาณไว้และโดยปกติทางกองช่างไม่ได้ตั้งการอัดบดถนนแต่ทางผู้รับเหมาเขาเห็นว่า สภาพของถนนถ้าใส่ดินแบบนั้นจะหลวมเขานำรถบดมาบดให้ซึ่งตรงนี้ไม่ได้ตั้งไว้   กระผมมีรายละเอียดทั้งหมด  สายห้วยเตง ๒  ซอย ๑  ตั้งไว้  ๒๔  คิว  ๖  รถ  ดูตามสภาพของถนนใส่ทั้ง  ๖  รถ  ถนนสายเทศบาล ๓  ใส่  ๔๐  คิว  ๑๐  รถ  ใส่ทั้ง  ๑๐  รถ  คือการโยกแต่ถ้าดูตามสภาพที่คุณสมบุญ  เดชทัพ  ถามสายนาพานทอง  ซอย ๑   เอามาใส่ที่ไหล่ถนน  ๒  รถ  มองตามสภาพเราตั้งงบประมาณไว้เป็นคิวดินคิวหินน้อย  มีไหล่ถนนอยู่ต้องโยกอย่างนั้นถ้าไม่โยกอย่างนั้นมันจะไม่พอ  ถนนสายหนึ่ง  ๑,๐๐๐  เมตร   ตั้งคิวดินไว้  ๑๐  รถ  ตั้งหินไว้  ๖  รถ  ถ้าเอาตามสภาพความเป็นจริงให้ดีที่สุดต้องตั้งไว้ให้มากกว่านี้  กระผมไม่ได้เข้าข้างผู้รับเหมาอยากทำส่วนตรงนี้จริง ๆ  ไม่ใช้ว่าผู้รับเหมาคนนี้เข้ามาแล้วเอื้อผลประโยชน์  กระผมทำอย่างบริสุทธิ์อยากจะทำให้ถูกต้องทุกอย่างไม่ได้คิดว่าคนนั้นมาต้องเป็นอย่างนี้คนนี้มาต้องปฏิบัติอย่างนั้นอย่างนี้  กระผมถือว่าเข้ามาตรงนี้เพื่อรักษาผลประโยชน์ของเทศบาล   กระผมไม่ได้คิดถึง
/ ผลประโยชน์........
ผลประโยชน์ตัวเอง   กระผมมีรายละเอียดทั้งหมดมีทุกอย่างจดไว้ทุกสายทั้ง  ๑๙  สาย  แต่ให้ท่านสมาชิกเชื่อว่ากระผมปฏิบัติงานไม่เคยมีนอกมีในอะไร  ท่านนายกเทศมนตรีมอบหมายให้กระผมดูแลกระผมต้องดูแลให้ดีที่สุดต้องเอาตามสภาพความเป็นจริง  ทำเหมือนกันทั้งฝั่งตะวันตกและฝั่งตะวันออก   กระผมถือว่าเป็นเทศบาลเหมือนกันทั้งหมด  เรื่องถนนกระผมอยากให้ท่านสมาชิกสภาเทศบาลเข้าร่วมดูแลว่าฝ่ายบริหารปฏิบัติอย่างไร   ถ้าตรงนั้นมีการดูแลกันจะไม่มีการระคายเคืองกัน  ขอยกตัวอย่างอีกหนึ่งสาย  คือ  สายเทศบาล ๓  ตั้งคิวดินไว้  ๑๒๐  คิว   ถามว่าตั้งไว้  ๑๒๐  คิว  ใช้ใส่ถนนสายนี้ทั้งหมดหรือไม่  ไม่ได้ใส่ถนนสายนี้ทั้งหมดคือเป็นการโยกย้าย   ถ้าไม่ตั้งอย่างนั้นเมื่อดูตามสภาพแล้วถนนสายอื่นยังมีอีก  ขอบคุณครับ
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ขอขอบคุณท่านรองวิโรจน์  เยี้ยนชลคำ   ที่ได้เล็งเห็นความเดือดร้อนของประชาชนและอธิบายในเรื่องของการโยกวัสดุต่าง ๆ   ในการซ่อมแซมถนนที่ผ่านมา  ๑๙  สาย  ด้วยตัวดิฉันเองไม่ได้ลงไปควบคุมแต่ว่าเมื่อเขาทำเสร็จเราไปตรวจสอบว่าลักษณะที่บอกไว้เป็นไปตามที่ตั้งไว้หรือไม่  ภาระหน้าที่ของดิฉันคือไปตรวจสอบไม่ได้ไปคุม  ดิฉันเข้าใจแล้วและจะไปแจ้งให้พี่น้องประชาชนทราบ ว่าลักษณะถนนที่ออกมาตามสภาพที่เป็นอยู่ตอนนี้  เป็นเพราะการโยกวัสดุให้เหมาะสมกับลักษณะถนนสายต่าง ๆ  ที่ทางเทศบาลได้ซ่อมแซมเนื่องมาจากมีงบประมาณจำกัด  ขอบคุณค่ะ
นายสมิง  รักขพันธ์
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผม  นายสมิง  รักขพันธ์  สมาชิกสภาเทศบาลตำบลทอนหงส์

กระผมขอฝากผู้บริหารและฝ่ายที่รับผิดชอบโดยเฉพาะหัวหน้ากองช่าง  เขาบอกว่า  ตอนนี้มีถนน  ๑๙  สาย  มีถนนอยู่สายหนึ่งกระผมถามช่างคนนั้นว่าเขาจะทำหรือเปล่าคือถนนสายวังลุง ๑  หรือถนนสายวัดวังลุง  เขาบอกว่าเขาจะทำคอนกรีต  ๑๐๐  เมตร  แต่มันเลยจากคอนกรีตไม่ทราบว่าจะทำต่อหรือไม่  เพราะว่าพี่น้องประชาชนใช้กันมากเส้นทางสายนั้น  ประชาชนถามมาเพราะเกิดความเลื่อมล้ำเพราะว่าสายอื่นเขาทำหมดแล้วแต่สายนั้นยังไม่ได้ทำ  ตรงนี้ขอฝากผู้บริหารและผู้รับผิดชอบด้วย  นอกเหนือจากคอนกรีตกระผมว่าใช้งบประมาณไม่เท่าไร  อาจจะไม่ถึงหนึ่งหมื่นบาทเพราะใช้รถธรรมดาทำได้ขอฝากไว้ด้วย  ขอบคุณครับ
นายรมย์  อิวิโส  
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาชิกสภาเทศบาล
กระผมขอเสริมอีกนิดหนึ่งเรื่องที่ท่านรองวิโรจน์  เยี้ยนชลคำ  พูดเมื่อสักครู่นี้  กระผมไม่ได้คิดว่ามีนอกมีในตรงนี้  แต่กระผมอยากฝากเรื่องการทำงานระหว่างช่างหรือผู้รับผิดชอบตรงนี้  โดยเฉพาะที่ยกตัวอยางเมื่อสักครู่นี้ว่าการโยกไปโยกมานี้กระผมไม่ได้ว่าแต่สมมุติว่าถนนสายหนึ่ง   จำนวน  ๑๐  รถ  ท่านรู้ท่านโยกไปสายอื่นเสีย  ๒  รถ  แต่บังเอิญช่างไม่รู้หรือสมาชิกไม่รู้และชาวบ้านไม่รู้และกระผมไม่คิดว่าท่านมีนอกมีในตรงนี้  กระผมขอฝากว่าการโยกไปโยกมาตรงนี้   กระผมเข้าใจถูกต้องเพราะถนนบางสายระยะทางยาวบางสายระยะทางสั้นเลยโยกไปโยกมาไม่ว่ากัน  แต่สมาชิกบางคนไม่รู้หรือฝ่ายช่างก็ไม่รู้ว่าสายนี้  จำนวน  ๑๐  รถ  แต่ทำไมเหลือ  ๘  รถ  สมมุติว่ามีการซ่อมแซมต่อไปน่าจะประมาณการตามระยะทางให้เหมาะสมกับพื้นที่และถนนเพื่อจะได้ประมาณการดินและหินว่าจะต้องใช้จำนวนกี่รถ  ขอบคุณครับ
/ นายอภิชาติ........
นายอภิชาติ  บุญเนือง
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
สมาขิกสภาเทศบาล
กระผม  นายอภิชาติ  บุญเนือง  สมาชิกสภาเทศบาลตำบลทอนหงส์

กระผมขอต่อเนื่องจากคุณสมิง  รักขพันธ์  เรื่องถนนสายวัดวังลุงตรงบริเวณโค้งข้างวัดวังลุงตรงนั้น  พี่น้องประชาชนเขาฝากมาให้ช่วยติดตั้งกระจกมองทางเพราะใกล้จะเกิดอุบัติเหตุหลายครั้งแล้วและพอดีมีรถบรรทุกดินผ่านอยู่ด้วยตรงนั้น

-
อีกเรื่องหนึ่งเรื่องไฟฟ้าสายเขาหลาที่เขายังใช้ไฟพ่วงกันอยู่   กระผมคิดว่าเราน่าจะจ่ายขาดเงินสะสมเพื่อต่อไฟให้พี่น้องตรงนั้นเขาได้ใช้กันบ้าง   จากที่ได้ถามกันมาที่เขาพูด ๆ  กันว่าเขาได้ไปขอจากไฟฟ้าให้ขยายเขตให้มาแล้วกระผมไม่ทราบเหมือนกันว่าจะได้กันตอนไหน  พี่น้องตรงนั้นเขาเดือดร้อนและอีกอย่างเรื่องไฟฟ้าของเราเกือบจะ  ๑๐๐  เปอร์เซ็นต์แล้ว  กระผมคิดว่าน่าจะทำได้แล้วตอนนี้กระผมเข้ามา  ๒  สมัย  ๖  ปี  กระผมจำได้ขอตั้งแต่สมัยที่เข้ามาช่วงแรก ๆ  มาตอนนี้พี่น้องประชาชนก็ยังไม่ได้ใช้  น่าจะทำได้โดยเร็วเพื่อนสมาชิกทุกคนน่าจะเห็นเหมาะสม
นางสมบุญ  เดชทัพ
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
เลขานุการสภาเทศบาล
ดิฉัน  นางสมบุญ  เดชทัพ  เลขานุการสภาเทศบาลตำบลทอนหงส์

ดิฉันขอสนับสนุนคุณอภิชาติ  บุญเนือง  อย่างเต็มที่เพราะต่อไปการไฟฟ้าส่วนภูมิภาคจะทำในเชิงธุรกิจวัสดุเวลาเราไปขอราคาจะสูงขึ้นเพราะเขาเป็นองค์กรมุ่งธุรกิจและมุ่งกำไรสูงสุด   เพราะฉะนั้นเราในส่วนขององค์กรปกครองส่วนท้องถิ่นจะต้องรีบดำเนินการในส่วนนี้  ต้องเพิ่มในเรื่องการขยายเขตไฟฟ้าเพราะว่าถ้าเราไปขอเขาคงไม่ให้เพราะเขามุ่งธุรกิจ  ขอบคุณค่ะ
นายอมร  แคล้วภัย
-
กราบเรียนท่านประธานสภาที่เคารพและสมาชิกผู้ทรงเกียรติทุกท่าน
นายกเทศมนตรี
เรื่องของคุณสมิง  รักขพันธ์  เรื่องถนนสายวังลุงเราซ่อมแซมการซ่อมแซมสามารถซ่อมแซมได้ตลอดเวลาถ้าเป็นหลุมเป็นบ่อขึ้นมาเรามีงบซ่อมแซมอยู่  ประชาชนจะได้สัญจรไปมาสะดวก  เราจะให้ช่างดำเนินการต่อเนื่องจากคอนกรีต

-
เรื่องไฟฟ้าสาธารณะ  ต้องไปดูว่ามีอยู่ในแผนสามปีหรือไม่  ถ้ามีต้องดูว่าเราสามารถจ่ายขาดเงินสะสมได้ไหม   ถ้าจ่ายขาดเงินสะสมได้เราจะจ่ายขาดในการประชุมสมัยหน้า  การจ่ายขาดเงินสะสมต้องทำตามระเบียบ  ขอฝากกองช่างเรื่องไฟฟ้าสาธารณะ  ทุก ๆ  อย่างต้องขอขอบคุณสมาชิกสภาเทศบาลที่ได้นำเรื่องราวต่าง ๆ  ที่เป็นความเดือดร้อนของพี่น้องประชาชนเข้ามาในสภาเพื่อให้คณะผู้บริหารได้ดำเนินการ   แต่ทั้งนี้ทั้งนั้นเราต้องยอมรับงบประมาณทางรัฐบาลได้มีหนังสือมาให้ช่วยดูแลเรื่องงบประมาณ  แต่ถ้ามีความจำเป็นจริง ๆ  เราต้องจ่ายเพื่อให้พี่น้องประชาชนได้รับผลประโยชน์  สำหรับวันนี้ขอฝากฝ่ายช่างให้ไปตรวจสอบเรื่องไฟฟ้าสาธารณะถ้าดำเนินการได้การประชุมสมัยหน้าเราจะเข้าญัตติจ่ายขาดเงินสะสม  ขอบคุณครับ




/ นายกมล........
นายกมล  บุญงาม
-
สมาชิกท่านใด  จะอภิปรายหรือแสดงความคิดเห็นอีกหรือไม่  ขอเชิญครับ...
ประธานสภาเทศบาล
หากไม่มีสมาชิกท่านใด  จะเสนอหรือแสดงความคิดเห็นแล้ว  กระผมขอขอบคุณ

ทุกท่าน  ขอปิดประชุม  ครับ


เลิกประชุมเวลา  ๑๑.๔๕  น.
(ลงชื่อ)          กาญดา  โกศัย           จพง.ธุรการ/ผู้บันทึกรายงานการประชุม 




   (นางสาวกาญดา  โกศัย)




(ลงชื่อ)        สมบุญ  เดชทัพ 
     เลขานุการสภาเทศบาล/ผู้ตรวจรายงานการประชุม




   (นางสมบุญ  เดชทัพ)

(ลงชื่อ)         รมย์  อิวิโส    
     ประธานกรรมการตรวจรายงานการประชุม
       

    (นายรมย์  อิวิโส)




(ลงชื่อ)       อุสาห์  จันทรภักดี          กรรมการตรวจรายงานการประชุม




  (นายอุสาห์  จันทรภักดี)

(ลงชื่อ)       สมิง  รักขพันธ์              กรรมการตรวจรายงานการประชุม




  (นายสมิง  รักขพันธ์)




(ลงชื่อ)     ภิรมย์  สูญกรรมรัตน์         เลขานุการกรรมการตรวจรายงานการประชุม



(นายภิรมย์  สูญกรรมรัตน์)

สภาเทศบาลได้รับรองรายงานการประชุมแล้ว 


 


เมื่อวันที่  ๑๕  เดือน สิงหาคม  พ.ศ.๒๕๕๔




(ลงชื่อ)         กมล  บุญงาม     ประธานสภาเทศบาล



             (นายกมล  บุญงาม)

